ai4bharat/Pralekha huggingface dataset:
माहिती आणि प्रसारण मंत्रालय
‘चित्रपट पाहतांना विविध देशांच्या भाषा, संस्कृती यांचा अडसर नाहीसा होतो’ : कर्नल राठोड
‘लिटील हार्बर’ या स्लोवाकियन चित्रपटाने युरोपीयन चित्रपट महोत्सवाचा शुभारंभ
नवी दिल्ली, 18 जून 2018
माहिती आणि प्रसारण राज्यमंत्री  आणि क्रीडा आणि युवक कल्याण मंत्री कर्नल राज्यवर्धन राठोड यांनी आज नवी दिल्लीत युरोपीयन संघ चित्रपट महोत्सवाचे उद्घाटन केले. माहिती आणि प्रसारण मंत्रालयाचे सचिव अमित खरे, युरोपीय संघाच्या शिष्टमंडळाचे उपप्रमुख रायमंड मॅजिस, स्लोवाक प्रजासत्ताकच्या दुतावासाच्या उपप्रमुख कतरीना टोमकोवा, ‘लिटील हार्बर’ चित्रपटाच्या निर्मात्या कतरीना नाकोवा, चित्रपट महोत्सव संचालनालयाचे अतिरिक्त संचालक चैतन्य प्रसाद आणि अन्य मान्यवर यावेळी उपस्थित होते. महोत्सवाच्या उद्घाटनानंतर ‘लिटील हार्बर’ हा स्लोवाकियन चित्रपट दाखवण्यात आला.
चित्रपटाची कथा पाहणे आणि लोकांना भेटणे हाच चित्रपट महोत्सवाचा आत्मा आहे, असे कर्नल राज्यवर्धन राठोड यावेळी बोलतांना सांगितले. चित्रपट पाहतांना विविध देशांच्या भाषा, संस्कृती, वर्ण यांचा अडसर नाहीसा होतो आणि कथेद्वारे कोणत्याही देशाशी संवाद साधता येतो, असे ते म्हणाले. चित्रपटातील भाषा समजत नसली तरी देहबोली द्वारे भावना समजतात, असे ते म्हणाले.
या महोत्सवात 23 युरोपीयन देशांचे 24 नवीन चित्रपट दाखवण्यात येणार आहेत. भारतातील नवी दिल्ली, चेन्नई, पुणे, कोलकाता, जयपूर, हैदराबाद, गोवा यासह 11 शहरांमध्ये 18 जून ते 31 ऑगस्ट दरम्यान हा महोत्सव पार पडेल. माहिती आणि प्रसारण मंत्रालयाच्या चित्रपट महोत्सव संचालनालयाने युरोपियन संघाचे प्रतिनिधी मंडळ आणि युरोपियन संघाच्या सदस्य देशांच्या दुतावासांच्या सहकार्याने या महोत्सवाचे आयोजन केले आहे.
B.Gokhale/S.Kane/D.Rane
(Visitor Counter : 76
वस्त्रोद्योग मंत्रालय
वस्त्रोद्योग समितीच्या 58 व्या स्थापना दिनानिमित्त मुंबईत आज विशेष कार्यक्रम
केंद्रीय वस्त्रोद्योग मंत्रालयाच्या अखत्यारीतील, वस्त्रोद्योग समितीचा 58 वा स्थापना दिन आज  रोजी
मुंबई, 22 ऑगस्ट 2022
मुंबईत साजरा होत आहे. यानिमित्त होणाऱ्या विशेष कार्यक्रमाचे उद्घाटन,मुख्य अतिथी, केंद्रीय वस्त्रोद्योग सचिव आणि वस्त्रोद्योग समितीचे अध्यक्ष, यु. पी. सिंह यांच्या हस्ते होत आहे. कार्यक्रमात विशेष सन्माननीय अतिथी म्हणून, वस्त्रोद्योग आयुक्त आणि वस्त्रोद्योग समितीच्या उपाध्यक्षा रूप राशी, सर्वांना मार्गदर्शन करतील.
कोटक अँड कंपनीचे अध्यक्ष सुरेश कोटक, भारतीय कापूस महामंडळाचे मुख्य कार्यकारी अधिकारी, डॉ. प्रदीप कुमार अग्रवाल, मुंबईच्या व्हीनस सेफ्टी अँड हेल्थ प्रा. लिमिटेडचे संस्थापक आणि महासंचालक महेश कुडव, एनएबीसीबीचे माजी मुख्य कार्यकारी अधिकारी अनिल जौहरी आणि फॅशन इंडस्ट्रीचे प्रतिनिधीत्व करणार्या मेहर कॅस्टेलिनो मिस्त्री देखील विशेष अतिथी म्हणून या कार्यक्रमाला उपस्थित राहतील.
उद्घाटन कार्यक्रमात सुरुवातीला, “भारतीय वस्त्रोद्योग क्षेत्रातील महत्त्वपूर्ण अनिवार्यता आणि भविष्यातील वाटचाल तसेच वस्त्रोद्योग समितीची भूमिका” या विषयावर चर्चासत्र होईल. त्यानंतर, भारताच्या विविध वस्त्रप्रावरण शैली प्रदर्शित करणाऱ्या ‘भारतीय वस्त्रोद्योग: परंपरेपासून आधुनिकतेपर्यंत’ अशा संकल्पनेवरील फॅशन शोचे आयोजन करण्यात आले आहे.
1963 मध्ये संसदेतल्या कायद्यानुसार, वस्त्रोद्योग समिती स्थापन करण्यात आली. सर्व वस्त्रोद्योग आणि इतर देशांतर्गत आणि निर्यातक्षम वस्त्र उत्पादनांचा दर्जा उत्तम राहील हे सुनिश्चित करण्याच्या उद्देशाने 1964 पासून ती अस्तित्वात आली.
आपल्या 58 वर्षांच्या प्रवासात, वस्त्रोद्योग समितीने, वस्त्रोद्योग आणि वस्त्रप्रावरणे यांची गुणवत्ता आणि अनुपालन, आर्थिक संशोधन, निर्यात प्रोत्साहन आणि इतर उपक्रमांद्वारे वस्त्रोद्योगाशी संबंधित विविध बाबींचा दर्जा उत्तम राहील, यासाठी आवश्यक तिथे हस्तक्षेप आणि सुधारणा करत, निर्यात वाढविण्यासाठी तसेच देशांतर्गत उत्पादनाचा पाया मजबूत करण्यासाठी महत्वाचे योगदान दिले आहे.
उदारीकरणानंतरच्या युगात, वस्त्रोद्योग समितीने,स्वतःमध्ये आवश्यक ते बदल करत, वस्त्रोद्योगाच्या विकासाच्या सुविधा देणारी संस्था अशी ओळख सिद्ध केली. आजही वस्त्रोद्योग समिती, अतिशय अत्याधुनिक अशी चाचणी यंत्रणेच्या मदतीने, आर्थिक संशोधन, बहु-व्यवस्थापकीय सल्लागार सेवा, निर्यात प्रोत्साहन आणि दर्जा सुनिश्चित करण्याविषयीच्या सेवा, अविरतपणे देत आहे.
या समितीच्या अलीकडच्या काही महत्वाच्या उपक्रमात, वस्त्रोद्योगाबाबत बाजारपेठ संशोधन करण्याचा प्रयत्न, भौगोलिक मानांकन कायदा, 1999 द्वारे आयपीआर संरक्षण, शुल्क आणि बिगर शुल्क सेवा यातील अडथळ्यांवर संशोधन; भारतीय वस्त्र आणि वस्त्रप्रावरणे क्षेत्राचे स्पर्धात्मक विश्लेषण; जिनिंग आणि प्रेसिंग कारखान्यांना स्टार रेटिंग देणे; भारतीय हातमाग ब्रँड योजना तसेच ‘हँडलूम मार्क योजना’ या सगळ्या उपक्रमामुळे, संपूर्ण वस्त्रोद्योग मूल्यसाखळीला अत्यंत आवश्यक असलेले पाठबळ पुरवले जात आहे.
आज मुंबईत होणाऱ्या ह्या स्थापना दिनाच्या कार्यक्रमाला, राज्य सरकारच्या निर्यात प्रोत्साहन परिषदा, व्यापार आणि उद्योग संघटना, आणि इतर संबंधित संस्था-संघटनांचे 250 पेक्षा जास्त प्रतिनिधी उपस्थित राहतील अशी अपेक्षा आहे.
वस्त्रोद्योग समितीच्या स्थापनेपासून आजवरचा प्रवास जाणून घेण्यासाठी इथे क्लिक कराPIB Mumbai | N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 120
रेल्वे मंत्रालय
पर्यावरण व्यवस्थापनात भारतीय रेल्वेचे नवीन मापदंड
भारतीय रेल्वेच्या 42 उत्पादन कारखाने आणि कार्यशाळांना ग्रीनको मूल्यांकन
(नवी दिल्ली, 12 एप्रिल 2018
पर्यावरण संवर्धनाच्या माध्यमातून शाश्वत विकास साध्य करणे हे आता भारतीय रेल्वेचे एक प्रतीक झाले आहे. आपल्या हरित उपक्रमाचा अधिक प्रसार करण्यासाठी भारतीय रेल्वेने जुलै 2016 मध्ये भारतीय उद्योग संघासोबत  भागीदारी सुरू केली. भारतीय रेल्वेचे उत्पादन कारखाने, कार्यशाळा आणि इतर विभागांमध्ये हरीतमार्गाचा अवलंब करण्यासाठी, सहाय्य करण्यासाठी याच भागीदारी अंतर्गत सीआयआय या विभागांमध्ये विविध सुविधा उपलब्ध करून देत आहे.
सीआयआयची ग्रीनको मूल्यांकन प्रणाली ही जगातील एकमेव मूल्यांकन प्रणाली आहे जी कंपन्यांना त्यांची एकंदर हरित कामगिरी सुधारण्यासाठी विविध सुविधा उपलब्ध करून देते. ग्रीनको ऊर्जा क्षमता, नवीकरणीय ऊर्जा, जल संवर्धन, कचरा व्यवस्थापन, स्रोत संवर्धन आदी महत्त्वपूर्ण पर्यावरण मुद्यांवर लक्ष केंद्रीत करते.
आतापर्यंत भारतीय रेल्वेच्या 42 उत्पादन कारखाने आणि कार्यशाळांमध्ये ग्रीनको मूल्यांकनाची अंमलबजावणी करण्यात आली आहे.
NS/SM/PK
संरक्षण मंत्रालय
लष्करी परिचर्या सेवेचा 97 वा स्थापना दिन साजरा
भारतात, लष्करी परिचर्या, म्हणजे मिलिटरी नर्सिंग सेवेची स्थापना, मार्च 1888 साली करण्यात आली होती. मात्र, आज ज्या स्वरुपात हे दल अस्तित्वात आहे, ते स्वरुप, 15 ऑगस्ट, 1943 पासून तयार झाले. गेल्या अनेक वर्षांच्या काळात, ही सेवा हळूहळू विकसित होत गेली आहे, आणि आज पाच हजार लष्करी परिचर्या अधिकारी, तिन्ही दलांतील जवानांची शुश्रूषा करण्यास सज्ज आहेत. लष्करी परिचर्या सेवेतील अधिकारी कायमच या सेवेत अत्याधुनिक आणि अद्ययावत तंत्रज्ञानाचा वापर उपचार पद्धतीत करण्याचा प्रयत्न करतात. तसेच, स्नेहभावाने सेवा करतांना परिचर्या विभागाचे प्रोटॉकॉल्स देखील काटेकोरपणे पाळतात. सर्व सैनिक आणि त्यांच्या कुटुंबीयांना, त्या सक्षमपणे नर्सिंग सेवा देतात.
पुणे गॅरिसनच्या परिचर्या अधिकाऱ्यांनी, आज एक ऑक्टोबर 2022 रोजी कोविड महामारीच्या विरामामुळे, दोन वर्षानंतर 97 वा स्थापना दिवस मोठ्या उत्साहात आणि आनंदात साजरा केला. या प्रसंगी अधिका-यांनी त्यांच्या रुग्णांप्रती सहानुभूती बाळगत, उत्तम व्यावसायिक दृष्टिकोनातून उच्च दर्जाची नर्सिंग सेवा देण्यासाठीच्या कटिबद्धतेचा पुनरुच्चार केला.
लष्करी परिचर्या सेवेच्या दक्षिण मुख्यालयातील प्रमुख, ब्रिगेडियर अमिता देवराणी आणि पुणे गॅरिसनच्या सर्व परिचर्या अधिकारी यांनी यानिमित्त एक स्नेहसंमेलन आयोजित केले होते. या समारंभात बोलतांना, कार्यक्रमाचे मुख्य अतिथी, दक्षिण विभागाचे चीफ ऑफ स्टाफ लेफ्टनंट जनरल, अरविंद वालिया यांनी, कोविड महामारीच्या काळातील परिचर्या दलाच्या योगदानाचा गौरवपूर्ण उल्लेख केला. देशाचा आपल्या लष्करी दलांवर जो प्रगाढ विश्वास आहे, तो या दलाने या काळात सार्थ ठरवला, असेही ते म्हणाले.
वाणिज्य आणि उदयोग मंत्रालय
जगभरातील सनदी लेखापालांना ब्रँड इंडियाचे ब्रँड अॅम्बेसेडर होण्याचे केंद्रीय मंत्री पियुष गोयल यांनी केले आवाहन
भारतातील सनदी लेखापाल कंपन्यांनी जागतिक भागीदारी विकसित करावी आणि आंतरराष्ट्रीय कंपन्या बनावे: गोयल
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पियुष गोयल यांनी आज जगभरातील भारतीय सनदी लेखापालांना आवाहन केले की, त्यांनी ब्रँड इंडियाचे ब्रँड अॅम्बेसेडर व्हावे. ते आज सॅन फ्रान्सिस्को येथे अमेरिकेतील 6 क्षेत्रांमध्ये इन्स्टिट्यूट ऑफ चार्टर्ड अकाउंटंट्स ऑफ इंडिया  या संस्थेच्या उद्धाटन समारंभात बोलत होते.
आयसीएआयच्या पदाधिकार्यांनी आपल्या व्यवसायाची प्रगती करण्यासाठी केलेल्या कामाबद्दल गोयल यांनी त्यांचे अभिनंदन केले.
118 वर्षांनंतर प्रथमच नोव्हेंबर 2022 मध्ये मुंबईत होणार्या 21व्या जागतिक सनदी लेखापाल काँग्रेसचा संदर्भ देत गोयल म्हणाले, भारताच्या G20 अध्यक्षपदाच्या कालखंडात याचे आयोजन होण्याचे निश्चित झाले आहे. जगभरातील देशांच्या समुदायात भारताच्या वाढत्या प्रासंगिकतेला मिळाली ही ओळख असल्याचे ते म्हणाले.
आजच्या अस्थिर जगात भारत हे स्थिरतेचे बेट असल्याचे नमूद करून मंत्री म्हणाले की, भारत आज सर्वात वेगाने विकसित होणाऱ्या राष्ट्रांपैकी एक आहे. महागाईवर लक्ष ठेवण्याच्या भारताच्या अथक प्रयत्नांवर भर देत गोयल म्हणाले की, 2014 पासून सरकारने हे सुनिश्चित केले आहे की महागाईवर लक्ष केंद्रित करणे ही भारतीय रिझर्व बँकेची  प्राथमिकता आहे आणि 2014 पासून भारताचा महागाईचा दर सरासरी 4.5% इतका राहिला, जो स्वातंत्र्यानंतरच्या कोणत्याही 8 वर्षांच्या काळातला सर्वात कमी पातळीवरचा आहे.
जगातील चलनवाढीच्या आजच्या अस्थीर परिस्थितीचा उल्लेख करत मंत्री म्हणाले की, भारत हे गुंतवणुकीसाठी सर्वात पसंतीच्या ठिकाणांपैकी एक आहे आणि आज भारत जगाचा सर्वात पसंतीचा भागीदार आहे. जगभरातील नेते आज द्विपक्षीय करारांच्या माध्यमातून भारताबरोबरचे संबंध आणि व्यापार वाढवण्याचा सर्वतोपरी प्रयत्न करत आहेत. ऑस्ट्रेलिया आणि संयुक्त अरब अमिरातींबरोबरचे भारताचे दोन मुक्त व्यापार करार  यशस्वी ठरले आहेत तसेच युनायटेड किंगडम बरोबरच्या वाटाघाटी पुढील टप्प्यावर आहेत आणि दिवाळीपर्यंत त्या पूर्ण होण्याची शक्यता आहे, असेही ते म्हणाले.
माहिती आणि प्रसारण मंत्रालय
53 व्या भारतीय आंतरराष्ट्रीय चित्रपट महोत्सवाची  रूपरेषा ठरवण्यावर सुकाणू समितीच्या बैठकीत चर्चा
नवी दिल्ली, 8 जुलै 2022
53 वा भारतीय आंतरराष्ट्रीय चित्रपट महोत्सव  20 नोव्हेंबर ते 28 नोव्हेंबर 2022 या कालावधीत गोवा येथे आयोजित करण्यात येणार आहे. या महोत्सवाबद्दल ताजी माहिती www.iffigoa.org वर मिळू शकेल.
जगभरातले चित्रपट निर्माते आणि दिग्दर्शकांना आपल्या प्रतिभेचे प्रदर्शन घडवण्यासाठी आणि सर्व ठिकाणांहून चित्रपट माध्यमाची सर्वोत्कृष्टता सादर करण्यासाठी सामायिक मंच पुरवणे हा या महोत्सवाचा उद्देश आहे. विविध चित्रपट संस्कृती एकत्र आणतानाच, महोत्सव विविध सामाजिक आणि सांस्कृतिक मूल्ये समजून घेण्यासाठी आणि जागतिक चित्रपटांचा आस्वाद घेण्यासाठी एक माध्यम बनतो. चित्रपट महोत्सव संचालनालय आणि गोवा सरकार संयुक्तपणे या महोत्सवाचे आयोजन करत असतात.
चित्रपट कलेची सर्वोत्कृष्टता सादर करण्यासाठी एक सामायिक मंच पुरवण्याचा उद्दिष्टासह, इफ्फी महोत्सव दरवर्षी भारत आणि जगभरात तयार झालेल्या उत्कृष्ट चित्रपटांचा सन्मान करतो. 53 वा आंतरराष्ट्रीय चित्रपट महोत्सवाचे संचालन करण्यासाठी एक सुकाणू समिती स्थापन करण्यात आली आहे.
सुकाणू समितीचे कार्य इफ्फी कार्यक्रमाची रूपरेषा अंतिम करणे ही असून यामध्ये इफ्फी कार्यक्रम, मास्टर क्लासेस आणि कार्यशाळा, सांस्कृतिक घटक यांचा समावेश आहे.
सुकाणू समितीच्या बैठकीत इफ्फीच्या विविध घटकांवर उहापोह करण्यात आला आणि आंतरराष्ट्रीय चित्रपट दिग्दर्शक यांच्याशी सहकार्य वाढवण्याचे, प्रादेशिक चित्रपटांचा सहभाग, तरूण चित्रपट दिग्दर्शकांना मंच उपलब्ध करून देणे तसेच चित्रपटांतील नवे बदलांचे तसेच चित्रपट प्रेमींचा अनुभव समृद्ध करेल, अशा उगवत्या तंत्रज्ञानाचे प्रदर्शन कसे वाढवता येईल याविषयीच्या मार्गांवर चर्चा करण्यात आली. इफ्फी आयोजनाच्या अगोदर सुकाणू समिती अनेक बैठका घेणार असून चित्रपटांच्या निवडीवर विचार केला जाऊन भागीदारीची शक्यता पडताळून पाहिली जाईल. केंद्रीय मंत्री अनुराग ठाकूर म्हणाले की, माझा इफ्फीसंदर्भात दृष्टीकोन भारतीय चित्रपट क्षेत्रातील लोकांशी जवळीकीने काम करून त्यांचे नैपुण्य आणि अंतर्दृष्टीचा उपयोग करून 53 वा इफ्फी अधिक उंचीवर नेऊन ठेवणे हा आहे. ते म्हणाले की इफ्फी हा असा महोत्सव आहे की ज्याचा उद्देश ,भारतीय सर्जनशील अर्थव्यवस्थेला चालना देण्यासाठी सहकार्य आणि नेटवर्किंग पुरवताना चित्रपट व्यवसायाला चित्रपट उद्योगाच्या फायद्यासाठी चालना देण्याचा आहे. त्यांनी पुढे सांगितले की, सर्जनशील अर्थव्यवस्थेमध्ये प्रसारमाध्यम आणि मनोरंजन क्षेत्रात नवीन व्यावसायिक घडवण्याची क्षमता आणि प्रतिभा आहे ज्यामुळे भारताला जगातील आशय आणि निर्मितीनंतरच्या उत्पादनांचे केंद्र म्हणून परिवर्तित करण्यास मदत होईल.
सुकाणू समितीचे सदस्य
अधिकृत सदस्य
- माहिती आणि प्रसारण तसेच युवा व्यवहार आणि क्रीडा मंत्री 
- गोव्याचे मुख्यमंत्री 
- माहिती आणि प्रसारण राज्यमंत्री
- माहिती आणि प्रसारण सचिव
- मुख्य सचिव, गोवा सरकार
- अतिरिक्त सचिव आणि एफ ए, माहिती आणि प्रसारण मंत्रालय
- अतिरिक्त सचिव, माहिती आणि प्रसारण मंत्रालय
- संयुक्त सचिव , माहिती आणि प्रसारण मंत्रालय
- पीआर महासंचालक, पीआयबी
- व्यवस्थापकीय संचालक, एनएफडीसी
- सचिव , गोवा सरकार
- उपाध्यक्ष, ईएसजी, गोवा
- मुख्य कार्यकारी अधिकारी, इएसजी, गोवा
अशासकीय सदस्य
- मनोज मुंटाशीर
- विपुल अमृतलाल शहा
- प्रसून जोशी
- प्रियदर्शन
- खुशबू सुंदर
- ह्रिशिता भट
- वाणी त्रिपाठी
- करण जोहर
- सुखविंदर सिंग
- निखिल महाजन
- रवी कोट्टाराकारा
- शूजित सरकार
- बॉबी बेदीS.Patil/U.Kulkarni/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 442
कृषी मंत्रालय
भारत-आफ्रिका आंतरराष्ट्रीय भरड धान्य परिषदेसाठी नैरोबी येथे आज पूर्वरंग कार्यक्रमाचे आयोजन
भारत आणि केनिया सरकारच्यावतीने 30-31 ऑगस्ट 2023 रोजी परिषदेचे सह आयोजन
नवी दिल्ली, 6 जुलै 2023
आंतरराष्ट्रीय भरडधान्य वर्ष साजरे करत असताना, भारत सरकारचे कृषी आणि शेतकरी कल्याण मंत्रालय आणि केनिया सरकारचे कृषी आणि पशुधन विकास मंत्रालय केनियामध्ये ,आंतरराष्ट्रीय निम्न -शुष्क उष्ण कटिबंधांसाठी पीक संशोधन संस्थेच्या  सहाय्याने ‘भारत -आफ्रिका आंतरराष्ट्रीय भरडधान्य परिषदेचे ' सह आयोजन करणार आहेत. 30-31 ऑगस्ट 2023 रोजी होणार्या आंतरराष्ट्रीय परिषदेत जगभरातील सरकारमधील नेते , संशोधक, शेतकरी, उद्योजक आणि उद्योग संघटना इत्यादींचा सहभाग असेल.
'भारत -आफ्रिका आंतरराष्ट्रीय भरडधान्य परिषदे' साठी अधिकृत पूर्वरंग कार्यक्रम गुरुवारी केनियातील नैरोबी येथे आयोजित करण्यात आला होता, या कार्यक्रमाच्या माध्यमातून लोकांना काय अपेक्षित आहे, याची झलक पाहायला मिळाली.
या कार्यक्रमाला केनियातील भारताचे उच्चायुक्त, भारत सरकारचे सहसचिव , केनिया सरकारचे प्रधान सचिव आणि आयसीआरआयएसएटीच्या महासंचालक उपस्थित होत्या. आयसीआरआयएसएटीच्या महासंचालक डॉ. जॅकलीन ह्युजेस यांनी या पूर्वरंग कार्यक्रमाचा प्रारंभ केला. यावेळी त्यांनी कार्यक्रमाच्या विषयांची माहिती उपस्थितांना दिली. भरडधान्याचे अनेक फायदे सांगतानाच , त्यांनी यांत्रिकीकरण, बियाणे प्रणाली, डिजिटल शेती आणि भरडधान्याचे मूल्यवर्धन याविषयी सविस्तर सांगितले.
S.Bedekar/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 81
वाणिज्य आणि उदयोग मंत्रालय
स्वच्छ पर्यावरण आणि सर्वंकष शाश्वत विकास हाच भारताचा प्रधान कार्यक्रम आहे - पीयूष गोयल
रेल्वे, वाणिज्य आणि उद्योग, ग्राहक कल्याण आणि अन्न आणि सार्वजनिक वितरण मंत्री पीयूष गोयल आज म्हणाले की, भारतातील कार्बनडायऑक्साइड उत्सर्जनाचे प्रति माणशी प्रमाण हे अन्य आर्थिक महासत्ता असलेल्या देशांच्या तुलनेत सर्वात कमी आहे आणि असे असूनही, शाश्वत विकास आणि शाश्वत विकासाची ध्येय या संदर्भातील संयुक्त राष्ट्रसंघाच्या 2030 च्या कार्यक्रमाला अनुसरून आम्ही भारतात 2030 पर्यंत महत्त्वाकांक्षी 450 गिगावॉट अक्षय्य ऊर्जेचे उद्दिष्ट पूर्ण करण्यासाठी आम्ही आमच्या बाजूने प्रयत्न करीत आहोत. संयुक्त राष्ट्रसंघाच्या व्यापार परिषद 2021, येथे बोलताना ते म्हणाले की, आपण सर्वजण खूपच चिंतेत आहोत, याबद्दल काहीच शंका नाही आणि आम्ही हवामानासंदर्भातील आमची उद्दिष्टे गाठण्यासाठी कोविडनंतरच्या जगात नूतनीकरणाच्या जोरावर कार्य करू. ते म्हणाले की, हवामान न्याय संरक्षित केला जावा आणि विकसित देशांनी त्यांच्या वापराच्या पद्धतीवर पुनर्विचार करावा आणि शाश्वत जीवनशैलीवर लक्ष केंद्रित केले पाहिजे.
मंत्री म्हणाले की, स्वच्छ ऊर्जा, ऊर्जा कार्यक्षमता, वनीकरण आणि जैव-विविधता या संदर्भात भारताने बरीच आव्हानात्मक पावले उचलली आहेत आणि म्हणूनच एनडीसीच्या  2 अंश सेल्सिअसपर्यंत पूरक असणाऱ्या अशा काही देशांमध्ये भारताचा समावेश आहे. ``आंतरराष्ट्रीय सौर मित्रगट आणि आपत्ती निवारण पायाभूत सुविधा यासारख्या जागतिक उपक्रमांना आम्ही प्रोत्साहन दिले आहे. ``
गोयल यांनी व्यापार धोरण आणि आपली हरित उद्दिष्टे वेगळे करण्याचे आवाहन केले. ते म्हणाले की, संपूर्ण जगभरात व्यापारी धोरण हे अधिकाधिक सर्वंकष प्रगतीचे दिसले पाहिजे. ते म्हणाले की, स्वच्छ पर्यावरण आणि सर्वंकष विकास जो शाश्वत आहे, तो भारताचा प्रधान कार्यक्रम आहे. मंत्री म्हणाले की, पर्यावरण आणि शाश्वतता यासंबंधित राबविल्या जाणाऱ्या धोरणांचा संबंध व्यापाराशी जोडला जाऊ नये, दीर्घकाळापासून या धोरणाशी संलग्न अशीच भारताची भूमिका कायम आहे.
गोयल म्हणाले, संयुक्त राष्ट्रसंघ आणि यूएनएफसीसी यांनी हवामान बदलासंदर्भात केलेल्या आश्वासनांची पूर्तता करण्यासाठी जगाला एकत्र आणण्यावर भर दिला पाहिजे. यूएनएफसीसी फ्रेमवर्क आणि पॅरिस कराराच्या अंतर्गत व्यापार वाटाघाटीचा भाग म्हणून नव्हे, तर हवामान बदलाशी संबंधित मुद्द्यांवर चर्चा होणे आवश्यक आहे. ही ध्येय साध्य करण्यासाठी व्यापार करार हा पहिला सर्वोत्तम पर्याय होऊ शकत नाही.
स्वच्छ पर्यावरणासंदर्भात उचलली जाणारी पावले, याबद्दल संबोधित करताना गोयल म्हणाले की, गेल्या 7 वर्षांपासून, आम्ही 100 टक्के विद्युत जोडणी, 100 टक्के स्वच्छतागृहांची उपलब्धता, 100 आर्थिक सर्वसमावेशकता, आणि आमच्या 100 टक्के लोकसंख्येला स्वच्छ स्वयंपाकाचा गॅस उपलब्ध व्हावा, यावर लक्ष केंद्रित केले आहे.
पर्यटन मंत्रालय
पर्यटन मंत्रालयाने इको टुरिझमची देशातील विकासासाठी एक विशिष्ट पर्यटन क्षेत्र म्हणून निवड केली आहे: जी. किशन रेड्डी
नवी दिल्ली, 2 ऑगस्ट 2021
मुख्य ठळक मुद्दे:
- स्वदेश दर्शन योजनेअंतर्गत विकासासाठी इको सर्किट आणि वन्यजीव सर्किटसह पंधरा थीमॅटिक सर्किटची निवड
- पर्यटन मंत्रालयाने इको टूरिझमवर लक्ष केंद्रित करून शाश्वत पर्यटनासाठी मसुदा राष्ट्रीय धोरण आणि कृती आराखडा तयार केला आहे
पर्यटन मंत्रालयाने इको टुरिझमला देशातील विकासासाठी एक विशिष्ट पर्यटन क्षेत्र म्हणून निवड केली आहे.
शाश्वत पर्यटनामध्ये शाश्वत उपजीविकेचे साधन बनण्याची आणि शाश्वत विकास उद्दिष्टे साध्य करण्यासाठी अफाट क्षमता आहे हे पर्यटन मंत्रालयाने ओळखले आहे. पर्यटन मंत्रालयाने इको टूरिझमवर लक्ष केंद्रित करून शाश्वत पर्यटनासाठी मसुदा राष्ट्रीय धोरण आणि कृती आराखडा तयार केला आहे.
पर्यटन मंत्रालय आपल्या स्वदेश दर्शन योजनेअंतर्गत देशात संकल्पनेवर आधारित पर्यटन सर्किट विकसित करत आहे. या योजनेअंतर्गत विकासासाठी निवडलेल्या पंधरा थीमॅटिक सर्किटमध्ये इको सर्किट आणि वन्यजीव सर्किट यांचा समावेश आहे. स्वदेश दर्शन योजनेचा उद्देश स्थानिक समुदायांच्या सक्रिय सहभागाद्वारे रोजगार निर्मिती करणे आणि समुदाय आधारित विकास आणि दारिद्र्य निर्मूलनाच्या दृष्टीने पर्यटनाला प्रोत्साहन देणे हा आहे. या योजनेअंतर्गत विकास प्रकल्पांची निवड राज्य सरकार/केंद्रशासित प्रदेश प्रशासनाशी सल्लामसलत करून केली आहे आणि निधीची उपलब्धता, योग्य तपशीलवार प्रकल्प अहवाल सादर करणे, योजनेच्या मार्गदर्शक तत्त्वांचे पालन आणि पूर्वी जारी केलेल्या निधीचा वापर केला असल्यास मंजूर केले जातात .
पर्यटन मंत्री जी किशन रेड्डी यांनी आज लोकसभेत एका लेखी उत्तरात ही माहिती दिली.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 208
मत्स्योत्पादन, पशुविकास आणि दुग्धविकास मंत्रालय
22 वा राष्ट्रीय मत्स्य पालक दिन साजरा
हैद्राबाद येथील राष्ट्रीय मत्स्योत्पादन विकास मंडळात आज राष्ट्रीय मत्स्योत्पादन विकास मंडळ, केंद्रीय मत्स्योत्पादन, पशुसंवर्धन आणि दुग्धविकास मंत्रालयाने आज 22वा राष्ट्रीय मत्स्य पालक दिन हायब्रीड पद्धतीने साजरा केला.केंद्रीय मत्स्यव्यवसाय, पशुसंवर्धन आणि दुग्धविकास राज्यमंत्री डॉ. संजीव कुमार बल्यान आणि डॉ. एल. मुरुगन हे या कार्यक्रमाला आभासी पद्धतीने उपस्थित होते.
या कार्यक्रमात देशभरातील 1000 हून अधिक मत्स्य उत्पादक,मत्स्योत्पादन क्षेत्रातील उद्योजक आणि मच्छीमार, व्यावसायिक, अधिकारी आणि शास्त्रज्ञ सहभागी झाले. कार्यक्रमादरम्यान, देशांतर्गत मासळीचा वापर आणि शाश्वत उत्पादन यासंदर्भात माहिती देणाऱ्या 4 पोस्टर्सचे प्रकाशन करण्यात आले.
मत्स्यपालनाच्या माध्यमातून मत्स्य उत्पादनात क्षेत्रात आपला देश दुसऱ्या क्रमांकावर आहे. विविध माशांच्या प्रजातींसाठी प्रजनन तंत्रज्ञानाच्या विकासाद्वारे आणि उपयुक्त माशांच्या प्रजातींच्या संवर्धनाद्वारे शास्त्रज्ञांनी दिलेल्या योगदानामुळे हे शक्य झाले आहे, असे ता कार्यक्रमाला संबोधित करताना डॉ. एल. मुरुगन यांनी सांगितले.
देशातील मच्छिमार आणि मत्स्योत्पादकांच्या फायद्यासाठी सरकार सर्वाधिक खर्चाची प्रधानमंत्री मत्स्य संपदा योजना ही प्रमुख पथदर्शी योजना राबवत आहे, असे डॉ.संजीवकुमार बल्यान यांनी आपल्या भाषणात सांगितले. शेतकऱ्यांनी या योजनेचा उपयोग करून मत्स्य उत्पादन आणि उत्पादकता वाढवावी आणि आपली सामाजिक-आर्थिक स्थिती सुधारावी , असे ते म्हणाले.
सुमारे 30 राज्ये/केंद्रशासित प्रदेशांतले 500 पेक्षा जास्त सहभागी गटांच्या माध्यमातून या कार्यक्रमात आभासी पद्धतीने सहभागी झाले.
देशभरातील सर्व मच्छिमार, मत्स्यपालक आणि संबंधित भागधारकांसोबत दृढ ऐक्य दाखवून देण्यासाठी दरवर्षी 10 जुलै रोजी राष्ट्रीय मत्स्य पालक दिन साजरा केला जातो.
पंतप्रधान कार्यालय
पंडित दीनदयाल उपाध्याय यांच्या जयंतीनिमित्त पंतप्रधानांनी वाहिली आदरांजली
पंतप्रधान नरेंद्र मोदी यांनी पंडित दीनदयाल उपाध्याय यांना त्यांच्या जयंतीनिमित्त आदरांजली वाहिली आहे.
एका ट्विटमध्ये पंतप्रधान म्हणाले;
"एकात्म मानव दर्शनाचे प्रणेते पंडित दीनदयाल उपाध्याय यांच्या जयंतीनिमित्त त्यांना शतशः वंदन .
त्यांनी राष्ट्र निर्माणासाठी आपले आयुष्य वेचले. त्यांचे विचार देशवासियांना नेहमीच प्रेरित करतील . "
संरक्षण मंत्रालय
अग्नि दमन-22 : नागरी-लष्करी संस्थांनी एकत्र येऊन अग्निशमनाचा केला अभ्यास
पुणे, 30 एप्रिल 2022
उन्हाळा आणि अनेक ठिकाणी असलेल्या उच्च तापमानामुळे पुणे आणि आसपासच्या परिसरात, सध्या आग लागण्याच्या घटना वारंवार घडत आहेत.या पार्श्वभूमीवर, आगीचा सामना करण्यासाठी लोकांची जनजागृती करणे आणि प्रशिक्षण देण्याची गरज आहे. तसेच, नागरी आणि लष्करी यांच्यासह सर्व यंत्रणांच्या क्षमता तपासून बघण्यासाठी प्रत्यक्ष अभ्यासाची गरज आहे. हे लक्षात घेऊन, अग्नि दमन-22 हा परस्पर सहकार्याचा अग्निशमन अभ्यास उपक्रम राबवण्यात आला, पुण्यात, आज, लष्कराच्या दक्षिण विभाग मुख्यालयाच्या मार्गदर्शनाखाली देहू मार्गावरील, 29 फील्ड अॅम्युनेशन डेपो परिसरात हा संयुक्त अभ्यास झाला.
यात एकूण 35 अग्निशमन पथके सहभागी झाली होती. ज्यात, 12 नागरी संस्था, जसे एनडीआरएफ, एसडीआरएफ, आळंदी नगरपरिषद, पिंपरी चिंचवडचा अग्निशमन विभाग, पीएमआरडीए आकुर्डी , एमआयडीसी तळेगाव, तळेगाव दाभाडे नगर परिषद, चाकण नगरपरिषद, भवानी पेठेतील मुख्य अग्निशमन विभाग, टाटा मोटर्स लिमिटेड, महिंद्रा व्हेईकल लिमिटेड आणि बजाज ऑटो यांनी यात सक्रिय सहभाग घेतला. यावेळी कवायती आणि आग लागल्यास त्वरित प्रतिसाद देणे, याची रंगीत तालिम समन्वयातून करण्यात आली होती.
पुण्यात नागरी आणि सैन्य आस्थापनांकडे उपलब्ध असलेल्या सर्व अग्नीशामक स्रोतांचे एकत्रिकरण करण्याच्या दृष्टीने हा अभ्यास अतिशय महत्वाचा होता. अग्नी दमन - 22 सरावाच्या निमित्ताने केंद्र/राज्य सरकारच्या संस्थांना एकत्रित प्रयत्न करून तसेच अग्निशमन क्षेत्रातील मनुष्यबळाला किमान वेळात बाधित क्षेत्रात कमाल मदत पोहचवून मौल्यवान जीव आणि संपत्तीचे रक्षण कसे करावे हे शिकण्याची संधी मिळाली.PIB Pune | M.Iyengar/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102